Genre: Promotion

CINQUE TERRE IN LIGURSKA OBALA <p/> 3 dni <p/> Čas potovanja: 3 dni/2 noč <p/> Program potovanja: <p/> 1. dan: Slovenija-Lucca-Pisa-Ligurska obala Odhod avtobusa z zbirnega mesta zgodaj zjutraj. Vožnja do mejnega prehoda Fernetiči in po avtomobilski cesti mimo Benetk, Padove in Bologne v Lucco. Postanek za ogled znamenite stolnice sv. Martina. Mesto samo ima še vedno skorajda pridih srednjeveškega življenja. V celoti ima ohranjeno obzidje. Privoščili si boste kavo ali sladoled na trgu, kjer je nekoč stal amfiteater. Nadaljevanje poti v Piso, eno najlepših toskanskih mest. Ogled Trga čudes: izredne arhitektonske harmonije štirih spomenikov, stolnice, krstilnice, poševnega stolpa in pokopališča. Pozno popoldne se boste odpravili do hotela na Ligurski obali, blizu Viareggia. Nastanitev, večerja in prenočitev. <p/> 2. dan: La Spezia-Cinque Terre-Portovenero Po zajtrku vožnja do mesteca La Spezia, od koder se boste z ladjo odpeljali na celodnevni izlet v Cinque Terre. Občudovali in obiskali boste slikovite ribiške vasice, stisnjene ob strmo obalo. Ribiški ambient, zanimiva arhitektura, preprosti in prisrčni ljudje vas bodo zadržali, da si boste vzeli čas in poskusili njihovo tipično hrano in jo pospremili s svetovno znanim vinom. Popoldne se boste ob vrnitvi ustavili v še enem biseru Ligurske obale – Portoveneru. Na tem polotoku si boste ogledali gotsko cerkvico iz 13. stoletja. Vrnitev v Lerici in nato vožnja z avtobusom v hotel, večerja in prenočitev. <p/> 3. dan: Portofino-Mantova-Slovenija Po zajtrku vožnja proti severu do imenitnih letoviških krajev Italije. Portofino je ime, ob katerem vsakemu romantiku vztrepeta srce. Rapallo poznate po pogodbi o določitvi mej med Italijo in Kraljevino Srbov, Hrvatov in Slovencev, podpisani 12. novembra 1920. Za obisk teh krajev boste potrebovali barko, ki vas bo popeljala do vseh skritih kotičkov, kjer se boste naužili svežega zraka in odpočili oči ob bujnem sredozemskem rastlinju. Popoldne se boste z avtobusom odpeljali proti Mantovi, majhnem mestu z veliko kulturnozgodovinskimi znamenitostmi. Ogledali si boste Trg Mantegna z renesančno cerkvijo Sv. Andreja, mnoge palače, stolpe in spomenike, nato pa se mimo Verone in Padove vrnili v Slovenijo. <p/> Cena potovanja na osebo je: 234 EUR <p/> Cena vključuje: prevoz s turističnim avtobusom po programu, cestnine in parkirnine, vstopne avtobusne takse v Lucci in Pisi, 2 x polpenzion, v dvoposteljnih sobah v hotelu 3*, vožnjo z ladjico in vlakom v predel Cinque Terre, ladjico 3. dan, zunanje oglede po programu, slovensko vodenje, organizacijo potovanja, osnovno nezgodno zavarovanje ter DDV.